Upírske denníky (seriál)

Upírske denníky (v originálnom znení The Vampire Diaries) je americký fantasy-hororový seriál od producentov Kevina Williamsona a Julie Plec, ktorý je založený na knižnej sérii rovnomenného názvu, od americkej spisovateľky L. J. Smith. Seriál mal premiéru na televíznej stanici The CW 10. septembra 2009.

Prvú sériu sledovalo priemerne 3,6 milióna divákov. Seriál najskôr získal priemerné hodnotenia, no časom sa kritici zhodli, že došlo k jeho zlepšeniu. Seriál získal viacero nominácií, vyhral štyri ceny People’s Choice Awards a niekoľko Teen Choice Awards.

11. februára 2013 stanica The CW oznámila piatu sériu a prvú sériu nového seriálu The Originals, ktorý je spin-off Upírskych denníkov, a zaoberá sa rodinou pôvodných upírov. 3. októbra mala premiéru 5. séria Upírskych denníkov spolu s 1. sériou The Originals.

7. apríla 2015 Nina Dobrevová (Elena Gilbertová) na Instagrame oznámila, že v seriáli po 6. série končí. Odchod oznámil taktiež Michael Trevino, ktorý si zahral postavu Tylera Lockwooda. 11. marca 2016 stanica CW predĺžila seriál na ôsmu sériu. 23. júla 2016 bolo oznámené, že ôsma séria je záverečná a bude obsahovať 16 epizód. 10. marca 2017 bola odvysielaná záverečná epizóda seriálu spolu so špeciálom.

O seriáli 
Seriál sa zameriava na život 17-ročnej študentky Eleny Gilbert (Nina Dobrev), ktorá sa zamiluje do 162-ročného upíra Stefana Salvatoreho (Paul Wesley). Ich vzťah sa komplikuje po príchode Stefanovho staršieho brata Damona Salvatoreho (Ian Somerhalder), ktorý sa vracia do mesta. Obaja bratia pociťujú náklonnosť k Elene, čiastočne aj preto, že im pripomína ich starú lásku Katherine Pierceovú/Petrovovu. Odhalia, že Elena je potomok Katherine, ktorá sa nakoniec vracia s plánmi, ako ublížiť ústrednej trojici.

Séria sa odohráva vo fiktívnom mestečku Mystic Falls, ktoré je opradené zvláštnou minulosťou, už od príchodu anglických emigrantov, ktorí mesto osídlili v 17. storočí. Ďalšie dejové línie sa točia okolo ostatných obyvateľov mesta, najväčšmi okolo Eleninho mladšieho brata Jeremyho (Steven R. McQueen), jej najlepších priateliek Bonnie Bennetovej (Kat Graham) a Caroline Forbesovej (Candice King), a ich spoločných priateľov Tylera Lockwooda (Michael Trevino) a Matta Donovana (Zach Roerig). Mestská politika je pod taktovkou potomkov zakladateľov, tzv. „rady zakladateľov“, ktorá má na starosti predovšetkým ochranu mesta pred upírmi, i keď sa v ňom nachádzajú aj iné nadprirodzené bytosti, ako vlkolaci, čarodejnice a hybridi. Medzi zakladateľov patria aj rodiny Salvatore, Gilbert, Fell, Forbes a Lockwood.

Obsadenie a postavy

Hlavné postavy 
Nina Dobrevová stvárňuje Elenu Gilbertovú (1. – 6. séria; medailónik v 8. sérii), hlavnú postavu, ktorá sa zamiluje do Stefana a neskôr do jeho brata Damona Salvatore. Tento milostný trojuholník má za následok Elenin vpád do sveta, v ktorom sa musí vysporiadať s nadprirodzenými udalosťami v meste. Dobrevová tiež stvárňuje Eleninu dvojníčku, Katherine Pierceovú, známu tiež ako Katerinu Petrovovú, ktorá je zápornou postavou, viditeľnou najmä v druhej sérii. Sporadicky je spomínaná aj v ostatných sériách a hrá významnú rolu v piatej sérii. Dobrevová v priebehu piatej série tiež stvárnila Eleninu pôvodnú dvojníčku, Silasovu pravú lásku, Amaru, ktorú hľadal v posmrtnom živote viac ako dvetisíc rokov. Dobrevová si zahrala ďalšiu dvojníčku Tatiu v druhej sérii seriálu The Originals, v epizóde „Red Door“. Vo finále 6. série bol Elenin život zviazaný s Bonnie takým spôsobom, že pokiaľ Bonnie žije, Elena zostane v hlbokom spánku. Damon dal Elenu do rakvy a ukryl ju v hrobke Salvatorovcov po zvyšok nasledujúcich 60 rokov, aby mohla Bonnie žiť svoj život a počká, kým sa s ňou bude môcť znovu stretnúť.   
 Paul Wesley stvárňuje Stefana Salvatore (1. séria – súčasnosť), dobrosrdečného a láskyplného upíra, ktorý je úplným opakom svojho staršieho brata, Damona Salvatore. Neskôr v seriáli sa Stefan vráti k svojím starým zlozvykom a stane sa Rozparovačom (Ripper), aby zachránil Damona pred smrťou z vlkolačieho pohryznutia. Jeho rola sa stane načas zápornejšou, ale vráti sa späť k svojej dobrosrdečnej povahe. Wesley tiež stvárnil Stefanovho dvojníka, Silasa (4. – 5. séria), prvého nesmrteľného, ktorý je vyše 2000 rokov starý. Na konci 6. série Stefan pochopí, že prechováva city ku Caroline a prizná jej svoju náklonnosť.  
Ian Somerhalder stvárňuje Damona Salvatore (1. séria – súčasnosť), zlomyseľného brata, ktorý bol spočiatku anti-hrdinom seriálu. Väčšinou je opisovaný ako sebecký a manipulatívny, ale neskôr začne zobrazovať svoju starostlivejšiu stránku. Po tom, čo sa jeho brat vráti k starým návykom, stane sa viac obdivovaným bratom. Počas tohto obdobia sa medzi ním a Elenou začne prehlbovať komplikovaný vzťah, ktorý prerastie do niečoho väčšieho. Koncom 4. série začnú spolu chodiť.
Steven R. McQueen stvárňuje Jeremyho Gilberta mladšieho brata Eleny Gilbertovej neskôr lovec upírov.
Sara Canningová stvárňuje Jennu Sommersovú tetu Jeremyho a Eleny ktorá sa o nich stará až do konca 2 série kedy umrela.
Kat Grahamová stvárňuje Bonnie Bennettovú veľmi mocnú čarodejku z Bennetovej línie.
Candice Kingová stvárňuje '''Caroline Forbesovú upírku 
Zach Roerig stvárňuje Matta Donovanaobyčajného človeka čo prežil aj neprežitelne
Kayla Ewellová stvárňuje Vicky Donovanovú
Michael Trevino stvárňuje Tylera LockwoodaMatt Davis stvárňuje Alarica SaltzmanaJoseph Morgan stvárňuje Klausa MikaelsonaMichael Malarkey stvárňuje Enza St. Johna' Vysielanie na Slovensku 
Seriál sa na Slovensku vysiela na televíznej stanici Markíza. Prvá séria sa začala vysielať 7. novembra 2010, druhá 15. januára 2012. Tretia a štvrtá séria sa odvysielala počas letných prázdnin od 4. júla do 29. augusta 2014. Piata séria sa vysielala v nočných hodinách na TV Doma v apríli a máji 2016. Odvysielaných z nej bolo iba 20 epizód. Zvyšné dve epizódy boli odvysielané pri repríze celej série v roku 2017. Na jar 2018, opäť v nočných hodinách, TV Doma odvysielala 6. sériu. A siedmu sériu odvysielala na jar 2019.

 Slovenský dabing 

 Zoznam sérií 
Pozri aj Zoznam častí seriálu Upírske denníky''

Referencie

Iné projekty

Externé odkazy 
 
 
 Hlavná stránka seriálu

Zdroj 

Televízne seriály USA
Televízne seriály z roku 2009
Televízne seriály The CW